Turvallisuus luonto ja elämystoiminnassa 3 osp 
Opiskelija osaa
·  järjestää luonto- ja elämystoimintaa huomioiden turvallisuusasiat
TEHTÄVÄ:
Valitse yksi seuraavista luonto- ja elämystoiminnan muodoista:
· syksyinen aamupäivän retki lähimetsään 3–5 v. ryhmän kanssa 
· aamupäivän hiihtoretki laavulle esiopetusryhmän kanssa 
· kesäinen aamupäivä rannan läheisyydessä puistossa 2–4 v. ryhmän kanssa 

Vastaa valitsemasi luonto- ja elämystoiminnan muodon näkökulmasta kysymyksiin 1–5.

1. Turvallisuusriskien tunnistaminen
Listaa vähintään viisi (5) mahdollista riskiä, jotka liittyvät valitsemaasi toimintaan. Pohdi myös, mitä seurauksia kyseisillä riskeillä voi olla osallistujille tai ympäristölle. 

Esimerkkejä:
· Ympäristöolosuhteet (esim. äkilliset säänmuutokset)
· Fyysiset vaarat (esim. loukkaantumiset tai hypotermia)
· Varusteisiin liittyvät riskit (esim. varusteiden rikkoutuminen)

2. Riskienhallinta ja turvallisuustoimet 
Käytä edellisen kohdan riskilistaasi ja suunnittele toimenpiteitä, joilla nämä riskit voidaan minimoida.

Esimerkkejä:
· Oikeanlaiset varusteet ja niiden tarkistus ennen retkeä.
· Osallistujien koulutus (esim. ensiaputaidot tai toimintaohjeet vaaratilanteissa).
· Reitin suunnittelu ja säätietojen tarkistaminen etukäteen.

3. Ensiapupaketti ja hätätilanteet
Laadi luettelo siitä, mitä ensiaputarvikkeita on hyvä olla mukana valitsemassasi aktiviteetissa mukana.

Mikä on turvallisuusreppu, joka kulkee retkille mukana? Mitä sieltä on hyvä löytyä?

4. Turvallisuusohjeet päiväkotiryhmän huoltajille ja lapsille 
Kirjoita turvallisuusohje/kirje osallistujille ja heidän huoltajillensa ennen retkeä
 kotiin jaettavaksi.

Ohjekirjeessä tulisi käydä ilmi:
· retkikohde(paikka) ja aika 
· retkipäivän kuvaus 
· varustevaatimukset
· toiminta hätätilanteessa
· ympäristön huomioiminen ja vastuullinen käyttäytyminen


5. Turvallisuus ja vastuullisuus
Pohdi ja kirjoita:
· Miksi turvallisuus on keskeistä luonto- ja elämystoiminnassa?
· Miten turvallisuuden ja vastuullisuuden periaatteet tukevat toisiaan?
· Miten oma toimintasi voi vaikuttaa ryhmän turvallisuuteen ja ympäristön hyvinvointiin?


